Diari Oficial de la Generalitat Valenciana


Sumari del DOGV 3397, del 21-12-1998 (1998/10070)

RESOLUCIÓ d'11 de novembre de 1998, del director general d'Obres Públiques, per la qual s'acorda la publicació de la concessió administrativa atorgada a la mercantil Cabinas Telefónicas, SA, per a la substitució i instal·lació de cabines múltiples al port de Calp.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/10611


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de novembre de 1998, del director general d'Obres Públiques, per la qual s'acorda la publicació de la concessió administrativa atorgada a la mercantil Cabinas Telefónicas, SA, per a la substitució i instal·lació de cabines múltiples al port de Calp. [1998/M10415]
  
Per la Resolució de la Direcció General d'Obres Públiques, de 28 de juliol de 1998, es va atorgar a la mercantil Cabinas Teléfonicas, SA una concessió administrativa per a la substitució de dues cabines múltiples ja existents, així com la instal·lació de dues noves cabines múltiples al port de Calp, d'acord amb les condicions que s'indiquen tot seguit:
  
Condicions generals:
  
Plec aprovat per l'Ordre d'1 d'agost de 1996, del conseller d'Obres Públiques, Urbanisme i Transports i publicat en el Diari Oficial de la Generalitat Valenciana el 16 de setembre de 1996.
  
Condicions particulars:
  
Primera. Termini
  
Aquesta concessió s'atorga pel termini de cinc anys, prorrogable tàcitament fins un màxim de 10 anys.
  
Segona. Fiança definitiva
  
El titular de la concessió està obligat a constituir una fiança definitiva per un import equivalent al 5% de l'import de les obres.
  
Tercera. Fiança d'explotació
  
Per import de dues-centes quaranta-quatre mil sis-centes trenta pessetes (244.630 PTA), equivalent al 100% dels cànons que ha de pagar el concessionari.
  
Quarta. Cànon
  
a) Cànon per ocupació de 8 m2 per a la instal·lació de les cabines: 36.000 pessetes/any.
  
Cànon per conducció de 66,60 m de cables sobre paret: 74.925 pessetes/any.
  
Cànon per ocupació de 26,1 m de rasa: 58.725 pessetes/any.
  
Cànon per activitat comercial: 74.980 pessetes/any.
  
Total cànon anual: 244.630 pessetes/any.
  
Cinquena. Revisió del cànon
  
El cànon podrà ser revisat per l'administració quan hagen transcorregut tres anys de la vigència de la concessió i s'adaptarà a les variacions que haja tingut el l'índex de preus al consum (IPC) durant aquest període.
  
Successivament cada tres anys es podrà repetir aquesta revisió amb els mateixos criteris.
  
Prescripcions tècniques per a les obres:
  
S'executaran, d'acord amb la memòria presentada, en el termini màxim de dos mesos.
  
Contra aquesta resolució, que no esgota la via administrativa, es pot interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptador des de la data de la notificació d'aquesta, sense perjudici de la utilització per l'interessat de qualsevol altre recurs que considere oportú.
  
València, 11 de novembre de 1998.- El director general d'Obres Públiques: Pedro Marco Segura.